CELEX: 62012TN0064
Language: fi
Date: 2012-02-15 00:00:00
Title: Asia T-64/12: Kanne 15.2.2012 — Henkel ja Henkel France v. komissio

31.3.2012   
            
            
               FI
            
            
               Euroopan unionin virallinen lehti
            
            
               C 98/28
            
         Kanne 15.2.2012 — Henkel ja Henkel France v. komissio
   (Asia T-64/12)
   2012/C 98/45
   Oikeudenkäyntikieli: englanti
   
      Asianosaiset
   
   
      Kantajat: Henkel AG & Co. KGaA (Düsseldorf, Saksa) ja Henkel France (Boulogne-Billancourt, Ranska) (edustajat: asianajajat R. Polley, T. Kuhn, F. Brunet ja E. Paroche)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission asiassa COMP/39.579 — Kuluttajille tarkoitetut pesuaineet komission 7.12.2011 antaman päätöksen, jolla se päätti olla lähettämättä Ranskan kilpailuviranomaiselle asian COMP/39.579 yhteydessä laadittuja asiakirjoja kyseisen viranomaisen käsittelemän Ranskan pesuainealaa koskevan asian 09/000/7F osalta;
            
         
               —
            
            
               velvoittamaan vastaajan sallimaan sen, että kantajat vetoavat kyseisiin asiakirjoihin Cour d'Appel de Paris'ssa käydyssä oikeudenkäynnissä, jossa kantajat riitauttavat Ranskan kilpailuviranomaisen 8.12.2011 antaman päätöksen (tai kyseisessä kilpailuviranomaisessa käydyssä menettelyssä, mikäli tämä päättää ottaa asian uudelleen käsiteltäväksi);
            
         
               —
            
            
               velvoittamaan vastaajan maksamaan kantajien oikeudenkäyntikulut ja muut tässä asiassa aiheutuneet kulut; ja
            
         
               —
            
            
               antamaan mahdolliset muut tarpeelliseksi katsomansa määräykset.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat yhteen kanneperusteeseen, jonka mukaan vastaaja eväsi lainvastaisesti kantajien asianomaisten asiakirjojen lähettämistä tai niiden käytön sallimista Ranskassa käydyissä menettelyissä koskevan pyynnön ja loukkasi siten kantajien perustavanlaatuisia puolustautumisoikeuksia sekä laiminlöi omat SEU 4 artiklan 3 kohdan mukaiset velvoitteensa.